Barbara Bonney
Store norske leksikon,Kunst og estetikk,Musikk,Klassisk musikk,Internasjonale klassiske sangere
Barbara Bonney er en amerikansk sanger (sopran). Hun begynte sin musikalske løpebane som cellist, men skiftet i løpet av sine studier til sang, noe som gjorde at hun søkte seg til Mozarteum i Salzburg.
Bonney debuterte i 1979 som Anna i De lystige koner i Windsor (Otto Nicolai) ved Staatstheater Darmstadt, og deretter tilbrakte hun fem år på store europeiske operascener, som Royal Opera House og La Scala. I 1987 debuterte hun på The Metropolitan Opera som Naiad i Richard Strauss' Ariadne auf Naxos. Ved siden av sin operakarriere har hun vært en aktiv konsertsanger.Hun var i syv år gift med den svenske tenoren Håkan Hagegård og er medlem av Kungliga Musikaliska Akademien. Hun er gjesteprofessor ved Royal Academy of Music i London, og er også professor i sang ved Mozarteum. Les mer i Store norske leksikon klassisk musikk Musikk i USA